CELEX: 52020PC0431
Language: lv
Date: 2020-08-25
Title: Priekšlikums PADOMES REGULA, ar kuru groza Padomes 2019. gada 16. decembra Regulu (ES) 2019/2236, ar ko 2020. gadam nosaka dažu zivju krājumu un zivju krājumu grupu zvejas iespējas Vidusjūrā un Melnajā jūrā

EIROPAS KOMISIJA
            Briselē, 25.8.2020
            COM(2020) 431 final
            2020/0203(NLE)
            Priekšlikums
            PADOMES REGULA,
            ar kuru groza Padomes 2019. gada 16. decembra Regulu (ES) 2019/2236, ar ko 2020. gadam nosaka dažu zivju krājumu un zivju krājumu grupu zvejas iespējas Vidusjūrā un Melnajā jūrā 
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Padomes Regula (ES) 2019/2236, ar ko 2020. gadam nosaka dažu zivju krājumu un zivju krājumu grupu zvejas iespējas Vidusjūrā un Melnajā jūrā
                  1
               , ir jāgroza, lai ņemtu vērā Spānijas zvejas piepūles atsauces vērtības korekcijas. 
            
            
               •Saskanība ar spēkā esošajiem noteikumiem konkrētajā rīcībpolitikas jomā
            
            
               Ierosinātie pasākumi ir izstrādāti saskaņā ar kopējās zivsaimniecības politikas mērķiem un noteikumiem un atbilst Savienības ilgtspējīgas attīstības politikai. 
            
            
               •Saskanība ar citām Savienības rīcībpolitikām
            
            
               Ierosinātie pasākumi ir saskaņā ar citām Savienības rīcībpolitikām, jo īpaši ar rīcībpolitiku vides jomā. 
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Šā priekšlikuma juridiskais pamats ir Līguma par Eiropas Savienības darbību 43. panta 3. punkts. 
            
            
               Savienības pienākumi saistībā ar ūdeņu dzīvo resursu ilgtspējīgu izmantošanu izriet no Eiropas Parlamenta un Padomes Regulas (ES) Nr. 1380/2013
                  2
                2. pantā noteiktajiem pienākumiem. 
            
            
               •Subsidiaritāte (neekskluzīvas kompetences gadījumā) 
            
            
               Priekšlikums ir Savienības ekskluzīvā kompetencē, kā minēts Līguma 3. panta 1. punkta d) apakšpunktā. Tāpēc subsidiaritātes principu nepiemēro. 
            
            
               •Proporcionalitāte
            
            
               Priekšlikums ir saskaņā ar proporcionalitātes principu šāda iemesla dēļ: KZP ir kopēja politika. Saskaņā ar Līguma 43. panta 3. punktu Padomei ir jāparedz pasākumi par zvejas iespēju noteikšanu un iedalīšanu. 
            
            
               •Juridiskā instrumenta izvēle
            
            
               Ierosinātais juridiskais instruments: regula.  
            
            
               3.EX POST IZVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
         
         
            
               •Ex post izvērtējumi / spēkā esošo tiesību aktu atbilstības pārbaudes
            
            
               Neattiecas. 
            
            
               •Apspriešanās ar ieinteresētajām personām
            
            
               Neattiecas.
            
            
               •Ekspertu atzinumu pieprasīšana un izmantošana
            
            
               Neattiecas.
            
            
               •Ietekmes novērtējums
            
            
               Zvejas iespēju regulas darbības tvērumu nosaka Līguma 43. panta 3. punkts. 
            
            
               •Normatīvā atbilstība un vienkāršošana
            
            
               Neattiecas. 
            
            
               •Pamattiesības
            
            
               Neattiecas. 
            
            
               4.IETEKME UZ BUDŽETU
            
            
               Ierosinātie pasākumi budžetu neietekmē. 
            
            
               5.CITI ELEMENTI
            
            
               •Īstenošanas plāni un uzraudzīšanas, izvērtēšanas un ziņošanas kārtība
            
            
               Neattiecas. 
            
            
               •Skaidrojošie dokumenti (direktīvām)
            
            
               Neattiecas. 
            
            
               •Detalizēts konkrētu priekšlikuma noteikumu skaidrojums
            
         
         
            
               Ierosināto grozījumu mērķis ir grozīt Padomes Regulu (ES) 2019/2236, kā aprakstīts turpmāk.
            
            
               Vidusjūras rietumdaļā piemērojamais daudzgadu pārvaldības plāns
                  3
                attiecas uz Spānijas, Francijas un Itālijas zveju ar demersālo trali un stājās spēkā 2019. gada 27. jūnijā. Daudzgadu plāns jo īpaši nosaka zvejas piepūles režīmu, kas paredz pakāpeniskus zvejas piepūles samazinājumus, kurus aprēķina, pamatojoties uz atsauces vērtību, kuru dalībvalstis noteikušas saskaņā ar daudzgadu plānā noteiktajiem kritērijiem. Daudzgadu plānā paredzētais zvejas piepūles samazinājums 2020. gadam, kas ir pirmais īstenošanas gads, ir noteikts Padomes Regulā (ES) 2019/2236. 
            
            
               Attiecībā uz zvejas piepūles samazinājuma aprēķinu Spānija 2020. gada maija beigās informēja Komisiju par kļūdu savos zvejas piepūles datos, kas ietekmē atsauces vērtību, ko izmanto zvejas piepūles samazināšanā; minētā kļūda neietekmē atsauces vērtības apjomu, bet gan tā sadalījumu pa zvejas piepūles grupām Spānijā. Minētās atsauces vērtības aplēšanas laikā Spānija konstatēja trūkumus tehniskajā aprēķinā, kas veikts, lai nodalītu piekrastes zvejā un dziļūdens zvejā (t. i., Āfrikas dziļūdens garneles – viena no galvenajām daudzgadu plāna mērķsugām – zvejā) pavadāmās zvejas dienas, ja zvejas reisi ir ilgāki par vienu dienu. Šīs izmaiņas aprēķinā neietekmē Spānijas kopējo zvejas dienu skaitu zvejas piepūles ziņā un attiecas tikai uz nelielu daļu no kopējā zvejas reisu un kuģu skaita. Tomēr Spānijai un Spānijas kuģiem šīs izmaiņas ir būtiskas, jo tās ietekmē zvejas dienu sadalījumu abām zvejniecībām. 
            
            
               Šis grozījums neietekmē pārējās dalībvalstis, kas īsteno daudzgadu plānu.
            
            
               Tāpēc, lai novērstu neatbilstības starp Spānijas sniegtajiem ziņojumiem par zvejas piepūli un iepriekš minētajā Padomes regulā 2020. gadam noteikto zvejas piepūli un labotu datus, regula par 2020. gada zvejas iespējām būtu attiecīgi jāgroza. 
            
            
               2020/0203 (NLE)
            
            
               Priekšlikums
            
            
               PADOMES REGULA,
            
            
               ar kuru groza Padomes 2019. gada 16. decembra Regulu (ES) 2019/2236, ar ko 2020. gadam nosaka dažu zivju krājumu un zivju krājumu grupu zvejas iespējas Vidusjūrā un Melnajā jūrā 
               
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Padomes Regula (ES) 2019/2236
                  4
                attiecībā uz 2020. gadu nosaka zivju krājumu un zivju krājumu grupu zvejas iespējas Vidusjūrā un Melnajā jūrā.
            
            
               (2)Daudzgadu plāns zvejniecībām, kas izmanto bentiskos [demersālos] krājumus Vidusjūras rietumdaļā, tika izveidots ar Eiropas Parlamenta un Padomes Regulu (ES) 2019/1022
                  5
               . Saskaņā ar minētās regulas 4. panta 1. punktu būtu jānosaka tās pašas regulas 1. pantā uzskaitīto krājumu zvejas iespējas, kas ļauj maksimālajam ilgtspējīgas ieguves apjomam (MSY) atbilstošo zvejas izraisīto zivju mirstību pakāpeniski pieaugošā veidā sasniegt līdz 2020. gadam, kur tas ir iespējams, un, vēlākais, līdz 2025. gada 1. janvārim. Zvejas iespējas būtu jāizsaka ar maksimālo pieļaujamo zvejas piepūli un jānosaka saskaņā ar minētās regulas 7. pantā noteikto zvejas piepūles režīmu. Katrai dalībvalstij par katru zvejas piepūles grupu vai ģeogrāfisko apakšapgabalu bija jāaprēķina atsauces vērtība, kas ir vidējā zvejas piepūle, izteikta kā zvejas dienu skaits laikā no 2015. gada 1. janvāra līdz 2017. gada 31. decembrim, un tajā jāņem vērā tikai tie kuģi, kuri minētajā periodā ir bijuši aktīvi.  Tāpēc maksimālā pieļaujamā zvejas piepūle 2020. gadam būtu jāsamazina par 10 % salīdzinājumā ar atsauces vērtību, kas aprēķināta saskaņā ar minētās regulas 7. panta 4. punktu. Dalībvalstis savus datus par atsauces zvejas piepūli ir paziņojušas sadalījumā pa flotes segmentiem un izteiktus zvejas dienās.
            
            
               (3)Zvejas piepūles samazināšanā izmantojamās atsauces vērtības aplēšanas laikā Spānija konstatēja trūkumus tehniskajā aprēķinā, kas veikts, lai nodalītu piekrastes zvejā un dziļūdens zvejā (t. i., Āfrikas dziļūdens garneles – viena no galvenajām Regulas (ES) 2019/1022 mērķsugām – zvejā) pavadāmās zvejas dienas, ja zvejas reisi ir ilgāki par vienu dienu. 
            
            
               (4)Tāpēc ir jāgroza Spānijas atsauces vērtības aprēķins attiecībā uz maksimālo pieļaujamo zvejas piepūli zvejas dienās. Šīs izmaiņas aprēķinā neietekmē nedz Spānijas kopējo zvejas dienu skaitu, nedz arī pārējās dalībvalstis, kas īsteno daudzgadu pārvaldības plānu. Tomēr šīs izmaiņas ir nepieciešamas, lai novērstu neatbilstības starp Spānijas sniegtajiem ziņojumiem par zvejas piepūli un Regulā (ES) 2019/2236 noteikto zvejas piepūli.
            
            
               (5)Tāpēc Regula (ES) 2019/2236 būtu attiecīgi jāgroza.
            
            
               (6)Lai nepieļautu zvejas darbību pārtraukumu un lai nodrošinātu Savienības zvejnieku iztikas līdzekļus, šī regula būtu jāpiemēro no 2020. gada 1. janvāra. Steidzamības dēļ šai regulai būtu jāstājas spēkā tūlīt pēc tās publicēšanas, 
                  
            
            
               IR PIEŅĒMUSI ŠO REGULU.
            
         
         
            
               1. pants 
                  Grozījumi Regulā (ES) 2019/2236 
            
            
               Padomes Regulas (ES) 2019/2236 I pielikuma iedaļas “Maksimāli pieļaujamā zvejas piepūle zvejas dienās” a) tabulu aizstāj ar šādu:
            
            
               “Alvoranas jūra, Baleāru salas, Ziemeļspānija un Lionas līcis (1., 2., 5., 6. un 7. ĢAA)
            
            
                     
                        Krājumu grupa
                     
                  
                  
                     
                        Kuģu lielākais garums
                     
                  
                  
                     
                        Spānija
                     
                  
                  
                     
                        Francija
                     
                  
                  
                     
                        Itālija
                     
                  
                  
                     
                        Zvejas piepūles grupas kods
                     
                  
               
                     
                        Svītrainā jūrasbarbe 1., 5., 6. un 7. ĢAA; heks 1., 5., 6. un 7. ĢAA; sārtā dziļūdens garnele 1., 5. un 6. ĢAA; Norvēģijas omārs 5. un 6. ĢAA
                     
                  
                  
                     
                        < 12 m
                     
                  
                  
                     
                        2 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR1
                     
                  
               
                     
                  
                  
                     
                        ≥ 12 m un < 18 m
                     
                  
                  
                     
                        24 284
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR2
                     
                  
               
                     
                  
                  
                     
                        ≥ 18 m un < 24 m
                     
                  
                  
                     
                        45 563
                     
                  
                  
                     
                        5 144
                     
                  
                  
                     
                        0
                     
                  
                  
                     
                        EFF1/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        16 047
                     
                  
                  
                     
                        6 258
                     
                  
                  
                     
                        0
                     
                  
                  
                     
                        EFF1/MED1_TR4
                     
                  
               
                     
                        Āfrikas dziļūdens garnele 1., 5., 6. un 7. ĢAA
                     
                  
                  
                     
                        < 12 m
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR1
                     
                  
               
                     
                  
                  
                     
                        ≥ 12 m un < 18 m
                     
                  
                  
                     
                        1 139
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR2
                     
                  
               
                     
                  
                  
                     
                        ≥ 18 m un < 24 m
                     
                  
                  
                     
                        11 535
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        9 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR4
                     
                  
               
               ”.
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2020. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Padomes Regula (ES) 2019/2236 (2019. gada 16. decembris), ar ko 2020. gadam nosaka dažu zivju krājumu un zivju krājumu grupu zvejas iespējas Vidusjūrā un Melnajā jūrā. Sk. 
                  https://eur-lex.europa.eu/legal-content/LV/TXT/PDF/?uri=CELEX:32019R2236&from=lv
                  . 
               
               
                  
                     (2)
                  
                        Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
               
               
                  
                     (3)
                  
                        Eiropas Parlamenta un Padomes Regula (ES) 2019/1022 (2019. gada 20. jūnijs), ar kuru izveido daudzgadu plānu zvejniecībām, kas izmanto bentiskos krājumus Vidusjūras rietumu daļā, un ar kuru groza Regulu (ES) Nr. 508/2014. Sk. 
                  http://data.europa.eu/eli/reg/2019/1022/oj
                  .
               
               
                  
                     (4)
                  
                        Padomes Regula (ES) 2019/2236 (2019. gada 16. decembris), ar ko 2020. gadam nosaka dažu zivju krājumu un zivju krājumu grupu zvejas iespējas Vidusjūrā un Melnajā jūrā (OV L 336, 30.12.2019., 14. lpp.).
               
               
                  
                     (5)
                  
                        Eiropas Parlamenta un Padomes Regula (ES) 2019/1022 (2019. gada 20. jūnijs), ar kuru izveido daudzgadu plānu zvejniecībām, kas izmanto bentiskos krājumus Vidusjūras rietumu daļā, un ar kuru groza Regulu (ES) Nr. 508/2014 (OV L 172, 26.6.2019., 1. lpp.).